**Everglow** (kor. 에버글로우) on eteläkorealainen tyttöyhtye, jonka levy-yhtiönä toimi Yuehua Entertainment. Yhtyeeseen kuuluvat jäsenet E:U, Sihyeon, Mia, Onda, Aisha ja Yiren. Everglow julkaisi ensimmäisen singlealbuminsa *Arrival of Everglow* 18. maaliskuuta 2019.

Historia
--------

### Ennen uran alkua

Sihyeon osallistui Mnetin musiikkiohjelmaan *Produce 101* vuonna 2016, mutta jäi sijalle 40. Ohjelman jälkeen Sihyeon allekirjoitti sopimuksen Yuehuan kanssa. Sihyeon osallistui myös ohjelman kolmannelle kaudelle (*Produce 48*) yhdessä Yirenin kanssa, mutta he jäivät sijoille 27. ja 28.

Onda kilpaili Mnetin toisessa musiikkiohjelmassa *Idol School* vuonna 2017, mutta hänkin jäi sijalle 40.

Yuehua Entertainment ilmoitti uudesta tyttöyhtyeestään Everglow 17. helmikuuta 2019. Yhtyeen virallinen Instagram-tili avattiin seuraavana päivänä ilmoituksesta. Yhtyeen konseptikuvat julkaistiin 8. maaliskuuta.

### Uran alku (2019–2020)

Everglow vuonna 2019
Everglow julkaisi ensimmäisen singlealbuminsa *Arrival of Everglow* 18. maaliskuuta 2019. "Bon Bon Chocolat" toimi sen pääsinglenä. Yhtyeen singlealbumi menestyi julkaisunsa myötä hyvin. *Arrival of Everglow* pääsi Gaonin albumilistan listalla kuudenneksi ja single "Bon Bon Chocolat" debytoi Billboardin digitaalisen latauslistan viidentenä.

Yhtye julkaisi toisen singlealbuminsa *Hush* 19. elokuuta 2019 yhdessä sen pääsinglen "Adios" kanssa. "Adios" singlen musiikkivideo saavutti samassa kuussa yli 100 miljoonaa katselukertaa. Everglow voitti ensimmäisen musiikkipalkintonsa 24. syyskuuta "Adios" singlellä.

Everglow julkaisi ensimmäisen EP-levynsä *Reminiscence* 3. helmikuuta 2020. Samalla julkaistiin sen nimikkosingle "Dun Dun", joka keräsi yli 150 miljoonaa katselukertaa. Saman vuoden tammikuussa oli ilmoitettu, että yhtye tulisi tekemään kiertueen Yhdysvalloissa (*Everlasting Tour in USA),* mutta Covid-19:n takia loppuunmyyty Los Angelesin keikka piti perua.

Yhtye julkaisi toisen EP-levynsä *-77.82X-78.29* yhdessä sen nimikkosinglen "La Di Da" kanssa 21. syyskuuta 2020.

Yuehua Entertainment ilmoitti joulukuussa, että Sihyeon ja Yiren olivat saaneet Covid-19:n tartunnat.

### *Last Melody* ja *Return of the Girl* (2021–)

Everglow julkaisi kolmannen singlealbuminsa *Last Melody* 25. toukokuuta 2021. 

Joulukuun 1. päivä yhtye julkaisi kolmannen EP-levynsä *Return of the Girl*.

Jäsenet
-------

* Sihyeon (시현) – johtaja
* E:U (이유)
* Mia (미아)
* Onda (온다)
* Aisha (아샤)
* Yiren (이런)

Diskografia
-----------

### EP-levyt

* *Reminiscence* (2020)
* *-77.82X-78.29* (2020)
* *Return of the Girl* (2021)

### Singlealbumit

* *Arrival of Everglow* (2019)
* *Hush* (2019)
* *Last Melody* (2021)

### Singlet

* "Bon Bon Chocolat" (2019)
* "Adios" (2019)
* "Dun Dun" (2020)
* "La Di Da" (2020)
* "First" (2021)
* "Pirate" (2021)

Lähteet
-------

1. ↑  개인연습생 김시현ㅣ 엉뚱발랄 피치 소녀 @자기 소개 *tv.naver.com*. Viitattu 21.9.2020. (koreaksi)
2. ↑  에버글로우 시현·이런, '프듀48' 후 첫 공식 활동…SNS '활발' *entertain.naver.com*. Viitattu 21.9.2020. (koreaksi)
3. ↑  ‘아이돌학교’ 조세림·홍시우 등 8명 퇴출자 발표 *entertain.naver.com*. Viitattu 21.9.2020. (koreaksi)
4. ↑  EVERGLOW(에버글로우) (@official\_everglow) • Instagram-kuvat ja -videot *www.instagram.com*. Viitattu 21.9.2020.
5. ↑  괴물신인 ‘에버글로우’3월 출격...타이포 티저 공개로 데뷔 신호탄 *서울경제*.  4.3.2019. Viitattu 21.9.2020. (koreaksi)
6. ↑  에버글로우, 트랙리스트 공개…타이틀곡 ‘봉봉쇼콜라’ 관심 UP *n.news.naver.com*. Viitattu 21.9.2020. (koreaksi)
7. ↑  국내 대표 음악 차트 가온차트! *gaonchart.co.kr*. Viitattu 21.9.2020.
8. ↑  EVERGLOW Return With Impactful 'Adios': Watch the Music Video *Billboard*.  20.8.2019. Viitattu 21.9.2020.
9. ↑  [포토 에버글로우, '더 쇼' 1위에 감격!] *entertain.naver.com*. Viitattu 21.9.2020. (koreaksi)
10. ↑  에버글로우가 온다...2월3일 1st 미니앨범 '레미니선스' 발매 [공식] *n.news.naver.com*. Viitattu 21.9.2020. (koreaksi)
11. ↑  에버글로우, 미국 5개 도시부터 첫 월드투어 떠난다 *n.news.naver.com*. Viitattu 21.9.2020. (koreaksi)
12. ↑  More Artists Cancel Or Postpone Concerts Due To Coronavirus Pandemic *Soompi*.  1584206401. Viitattu 21.9.2020. (englanniksi)
13. ↑  에버글로우, 7개월만 컴백..21일 두 번째 미니앨범 '-77.82X-78.29' 발매[공식] *n.news.naver.com*. Viitattu 21.9.2020. (koreaksi)
14. ↑  K-pop stars’ positive Covid-19 tests spark fear of industry-wide cluster *South China Morning Post*.  3.12.2020. Viitattu 18.5.2021. (englanniksi)
15. ↑  [공식 에버글로우, 25일 '라스트 멜로디' 컴백확정] *n.news.naver.com*. Viitattu 18.5.2021. (koreaksi)
16. ↑  윤상근 기자: 에버글로우, 12월 1일 'RETURN OF THE GIRL' 컴백 확정[공식] *n.news.naver.com*. Viitattu 29.11.2021. (koreaksi)